Berlingske Tidende, 1836-10-08
Tjenestesøgende. En ung Pige af en blid og godmodig Characteer, der har nydt en omhyggelig Dannelse, Datter af en afdød Embedsmand, ønsker sig til forestaaende 1ste November i Huset hos en agtværdig dannet Familie, for at deeltage i alle indvendigen forefaldende huuslige Sysler, og, om der maatte være smaa Børn, da tillige at beskjæftige sig med disses Underviisning. Hun gjør ikke Fordring paa nogen stor Løn, men er endog villig til, for det Første, ganske at renoncere paa Løn, naar der ikkun maa skjænkes hende en blid og venlig Omgang.